1 желтоқсанда бүкіл әлем адамзат үшін маңызды күн – Дүниежүзілік денсаулық сақтау ұйымы (ДДСҰ) 1988 жылы бекіткен Дүниежүзілік ЖИТС-ке қарсы күрес күнін атап өтеді.

 Бұл күн қорқынышты аурудың жаһандық таралуына жол бермеу керектігін еске салады.

Соңғы жаһандық мақсат - 2030 жылға қарай індетті жою. Оны жүзеге асыру үшін «95-95-95» деген өршіл, бірақ қол жеткізуге болатын стратегия қабылданды. 95-95-95 стратегиясының мақсаттарына жету АИТВ-мен өмір сүретін адамдар үшін өте маңызды. Қойылған мақсаттарға табысты қол жеткізу 2030 жылға қарай адам денсаулығына жаһандық қауіп ретінде ЖИТС індетін жоюға мүмкіндік береді.

 Маңғыстау облысында 20 қараша мен 1 желтоқсан аралығында Дүниежүзілік ЖИТС-ке қарсы күрес күніне арналған «Адам құқықтар жолында-дұрыс жолды таңда » ұранымен іс-шаралар өтті.
Акция салааралық деңгейде жүргізілді. Акцияға облыстың ұйымдары (білім беру мекемелері, медициналық мекемелер, кәсіпкерлік құрылымдар, вокзал, Ішкі істер департаменті, Қылмыстық-атқару жүйесі департаменті (ҚАЖД)) жұмылдырылды.

Негізгі мақсат – АИТВ/ЖИТС індетімен күресу және АИТВ-инфекциясының алдын алу мен емдеуге жалпыға бірдей қолжетімділікті қамтамасыз ету.

Маңғыстау облысында 2024 жылдың басынан бері облыста 64 адам ВИЧ індетін жұқтырған. Оның 5-і шетел азаматтары, 59-ы Маңғыстау тұрғындары.

Өткен жылы бұл инфекция 71 адамнан анықталған. Оның 12-сі шетел азаматтары, 55-і облыс тұрғындары. Биыл үш адамға азайғанын көріп отырмыз.

Бүгінгі таңда 450 адам есепте тұрса, 441 науқас ем қабылдауда.
Біздің елімізде АИТВ-инфекциясына кеңес беру мен тестілеудің барынша қолжетімділігін қамтамасыз ететін жүйе құрылды.
Біздің елімізде АИТВ-инфекциясына кеңес беру мен тестілеудің барынша қолжетімділігін қамтамасыз ететін жүйе құрылды.
Сіз АИТВ-инфекциясына неғұрлым осал халықтың топтарына (инъекциялық есірткі тұтынушылар, жыныстық жұмысқа тартылған әйелдер, ерлермен жыныстық қатынасқа түсетін ерлер).

Орташа алғанда біз жылына 150 000 – 160 000 адамды тексереміз.

**Эпидемиолог дәрігер                                    Беркалиева З.М.**